钦定古今图书集成/明伦汇编/官常典/第105卷 > 《封棣王制》沈询
## 钦定古今图书集成/明伦汇编/官常典/第105卷 > 《封棣王制》沈询

门下：“朕闻王者建植子弟，胙以茅土，将欲蕃昌磐石，
深固本根。周汉之隆，率由斯道。及我列圣，每用《旧章》，
所以抚安生灵，保祐中外。朕恭承天序，敢紊前规，爰
加立爱之恩，庶广推公之义。”宪宗第十八子惴，“生则
温柔，性惟聪达，神迈气期，阅礼知方。蕴积中之粹和，
资奉上之孝敬，必能副予之友爱，始终令图，以耀金”
枝，以辅王室。是命“俾开朱邸，盛建戚藩。载启唐虞之
风，用崇麟趾之庆。呜呼！惟兹盛典，用别亲贤。必思继
美二南，绍休五等。佩维城之重，思外屏之尊。无怠无
荒，服我丕命。”可封棣王，仍令择日备礼册命。